Allen n Ǧulyana, d allen n yiwet n Ṭelyanit « IGNAZZIO Galli», Yella wassaɣ n tiddukla gar-as d Mḥemmed Isyaxem, almi d ussan-is ineggura.Tajumma n tfelwit, tettwaxdem s yini aqehwi akken ad yessekles iḥulfan ḥninen yellan gar-asen. Yessuneɣ -as asɣun di temgarṭ-is d ticraḍ ɣef unyir-is. Udem n tmeṭṭut-a d win yeččuren, yessumen-as aḥram ɣef uqerru-is, d wallen timeqranin s yini aberkan yefka-as talɣa n tluzett.